JohanHeinsen/ENO huggingface dataset:
Viborger Samler, 1846-07-21
Efterat Professor Clausen havde indtaget det for Præsidenten bestemte Sæde, yttrede han Følgende: det jeg for tredie Gang betræder denne Plads, kan det ikke være min Tanke, først at ville anbefale mig til Forsamlingen, eller at udbede mig dens Overbærenhed og dens velvillige Medvirken. Forsamlingens Medlemmer vide, hvormeget jeg trænger dertil; og naar de desuagtet have paa ny stillet mig paa denne Plads, maa jeg forudsætte, at de nu ikke ville unddrage mig, hvad jeg taknemmelig erkjender, at de tidligere have skjænket mig. Men derimod – ligesom den høitagtede kongelige Commissarius sikkerlig er kommen Forsamlingens Stemning imøde, naar han fra dette Sted har sendt et erkjendende Jhukommelses Ord til sin Forgjænger, hvis Fortjenester vi Alle vide at vurdere, saaledes vil jeg vist ikke komme denne Stemning mindre imode, naar jeg henvender mit første Ord til den Mand, der her for første Gang træder frem som Regjeringens Organ til de danske Stænder, som Den, der er stillet imellem Kongen og Folket. Vi kjende Alle det Betydningsfulde i denne Stilling; vi vide, at paa en Tid, der maa erkjendes, saaledes som vi nylig have hørt det, som en "Besøgelses Tid for det danske Folk – da store Opgaver, der blive bestemmende for Danmarks Fremtid, foreligge Regjeringen, og paatrængende fordre deres Løsning, da Ønsker og Begjeringer, der gribe ind i alle Statslivets Forhold, bevæge sig i Folket, og ven er og fordre Tilfredsstillelse, medens endnu den fornødne San virken imellem Regjeringens og Folkets Kræfter ikkun er ordnet paa ufuldstændig Maade –, at paa en saadan Tid Vanskelighederne, der stille sig i Veien, ere saa store, og Ansvaret, der følger med, saa svært, at selv den bedste Villie og den bedste Evne maa erkjende sin Svaghed. Derfor kan det Ord, hvormed jeg her, paa Forsamlingens Vegne, vender mig til Dem, hæderværdige, høitagtede Mand, ikke være et simpelt Hilsens= og Lykønsknings Ord, eller ikke en blot Yttring af Tilfredsstillelse derved, at den Kundskabs= og Dygtigheds=Fylde, som denne Forsamling, fra Stænderinstitutionens Stiftelse af, har lært at kjende, skal fra nu af komme den tilgode fra et andet Punct og under en anden Form, at Veien til denne Plads har ført igjennem denne Sal, det Sted, hvor der er Leilighed til at kjende Folkets Trang og Folkets Kræfter; men det bliver et Bønnens Ord: at Han, fra hvem al Velsignelse kommer, til hvis Velsignelse vort Fædreland trænger, og det i Mere end Regn og frugtbare Tider, maa styrke Dem til at staae fast paa den rette Maade, at en erkjendtlig Samtid og Eftertid maa kunne nævne Dem som et velsignet Redskab i Hans Haand, til at føre Fædrelandet den Udvikling imøde, hvortil ethvert Folk stunder og stræber hen, naar det er vaagnet til Bevidsthed om sig selv og sit Livs Kald."
Viborger Samler, 1846-07-21
Den priisværdige kgl. Resolution og Fæstegodsets Overgang til Arvefæste paa de kongel. Domainer maa efter det derved stalterede Princip nu naturligviis ogsaa ventes at ville blive anvendt paa de Statskassen endnu tilhørende Godser, saasom Godset Bjørnsholm med Underliggende, hvis indsigtsfulde Godsforvalter allerede for nogle Aar siden gjorde Forslag til Statsgjældsdirectionen i denne Retning. Statskassen vil derved ogsaa, foruden at have medvirket til en lige statsoekonomisk rigtig og i social Henseende velgjørende Foranstaltning, opnaae en langt større pecuniair Fordeel end ved Godssalg, idet f. Ex. nævnte Gods ved Bortarvefæstning alene tør antages at bringe Forretning og successiv Capitalindvindelse af vel over 300,000 Rbd. foruden Hovedgaardenes Erhvervelse.
Viborger Samler, 1846-07-21
Ved den her garnisonerende Batallion er indtruffet det, iblandt vort underordnede Militairpersonale vistnok usædvanlige Tilfælde, at en Commandeersergeant, Hr. Müller, hvis personlige og militaire Forhold altid har været agtværdigt, efter fuldendt Tjenestetid i Armeen, i disse Dage har taget sin Afskeed for at begive sig til Fremmedlegionen i Algier, hvor vi ønske at hans Dygtighed i Feldten maa bringe ham videre, end til den stabile Grændse, vor egen Armee uheldigviis stiller for sit subalterne Personale.
Viborger Samler, 1846-07-21
De danske Søfolk, som vare ombord paa Fregatten Gesion, skildres i le Constitutionel, under deres Ophold i Cadix som meget robuste."
Viborger Samler, 1846-07-21
Corsarens Udgiver, Goldschmidt, er ifølge Flyvepostens Forsikkring sigtet for Overfald paa et sagesløst ungt Menneske, der efter Opførselsen af Cameronerne ikke var enig med ham i Bedømmelsen af dette Stykke. (27) Flyveposten taler om en uhyre Fallit i Hamborg, som i Torsdags vakte stor Seusation paa Kjøbenhavns Børs.
Viborger Samler, 1846-07-21
Det er ikke sjeldent, at Jernbanearbeiderne her som andetsteds geraade i Uenighed, saadant skeete ogsaa i Mandags, hvorved opstod et Slagsmaal, saa at en Arbeider næsten blev slaaet ihiel. Politiet maatte ud for at stifte Fred. (Flypst.)
Viborger Samler, 1846-07-21
Odense. Under Tordenveiret den 15de de, har en stærk Hagelbygge, der faldt over og i Nærheden af Langensøe, anrettet ikke ubetydelig Skade. Saaledes blev paa selve Gaarden over 250 Ruder ituslaaede, alt forpagterens Raps, der var skaaren og tildeels moden samt en betydelig Deel paa Marken i frodig Væxt staaende Korn blev aldeles ødelagt. Ogsaa de nærmest Langensøe, imod Syd og Øst boende Bønder, meest fattige Huusmænd, have lidt et i Forhold meget stort Tab, idet saagodt som al deres Sæd er mere eller mindre beskadiget og for nogle Enkelte ødelagt. Haglene, eller rettere de Jisstumper som nedfaldt, vare omtrent 1 1/2 a 2 Tommer, store, af en langagtig Fiirkant, næsten steenhaarde, og uagtet den senere paafulgte stærke Regn laae de usmeltede hele 2 a 3 Timer. Antallet af de skadelidte er vel ikke meget stort, da Bygen kun udstrakte sig omtrent over en Fjerdedeel Qvadratmiil, men har ikke destomindre havt betydelige og meget følelige Tab til Følge for dem, over hvis Jorder den naaede. (Hp. Av.)J Løbet af faa Dage er der skeet 3 Selvmord i Omegnen af Flensborg.
Viborger Samler, 1846-07-21
J Løverdags Formiddags har en ubekjendt Mandsperson hængt sig i Klokkerebet ved Gjerum Kirke mellem Frederikshavn og Sæby. (Aalb. Av.)
Viborger Samler, 1846-07-21
Ved den hæderlige fratraadte Sognepræst i Farstrup og Lundby, Amtsraadsmedlem og nuværende Provst og Pastor i Levring, Hr. H. Wulff Bortreise fra sit førstnævnte Kald ydede Sognebeboerne ham et smukt Beviis paa deres Høiagtelse ved deels efter Afskeeds-Gudstjenesten frivilligt at offre og dernæst at overrække Hs. H. et Stk. Sølvtøi til Vidnesbyrd om den Taknemmelighed, hvormed hans Virken i denne Menighed vil blive bevaret. (Ab. A.)
Viborger Samler, 1846-07-21
Ordensdecorationer. Under 25de f. M. har det allernaadigst behaget H. M. Kongen at tillade Rustmester ved Kjøbenhavns Arsenal, Dannebrogsmand M. R. Schmidt, at anlægge og bære den ham af Hans Majestæt de Franskes Konge tildeelte Decoration som Ridder af Æreslegionen. - Under 4de d. M. har det allerne behaget Hs. Maj. Kongen at tillade Etatsraad Finn Magnusen, Archivarius ved det kongl. Geheime-Archiv, Ridder af Dannebrogordenen, at anlægge og bære den ham af Hans Majestæt Kongen af Sverrig og Norge tildeelte Decoration III som Ridder af Nordstjerne-Ordenen. - Under 7de d. M. har det allernaadigst behaget Hs. Maj. Kongen at tillade Copiist i det Geheime-Archiv, N. C. Kall-Rasmussen, at anlægge og bære den ham af Hans Majestæt Kongen af Sverrig og Norge, tildeelte Guld-Medaille. – Under 11te d. M. har det allern. behaget Hs. Maj. Kongen at udnævne Legationsraad, Kammerjunker B. C. v. Bülow til Ridder af Dannebrogordenens 3die Classe.
Viborger Samler, 1846-07-21
Udnævnelse. Under 12te f. M. er Fuldmægtig hos den constituerede Post inspecteur for Hertugdømmerne, C. C. Hennings, udnævnt til Postmester i Wyck, fra 1ste Juli 1846 at regne.
Viborger Samler, 1846-07-21
Skibs= og Handels=Efterretninger. Om det danske Mærke paa Skibet "Hector hedder det i "Apenrade Ugeblad af 15de De. Den for kort Tid siden i Bladene saa meget omtalte Brig "Hector, Capt. Christiansen, er i disse Dage ankommen hertil. Strax efterat den var fortøiet ved Skibsbroen, blev af Øvrigheden anstillet en Undersøgelse angaaende Udslettelsen, eller hvad det nu skal kaldes, af Mærket "Dansk Eiendom" samt de kgl. Navnechiffre. Luge karmen befandtes i den af Capt. Møller tidligere beskrevne Tilstand, intet Spor af de tvende Mærker, medens Lastedrægtighedens Tal staaer. Mandskabet skal have afgivet den edelige Forklaring, at det var i denne Tilstand da de kom ombord. Der tales om, at det ved Lossen og Laden er slidt bort, reent bort.
Viborger Samler, 1846-07-21
Fra Morsø skrives under 13de Juli, Haabet om en god Kornhøst, der med Hensyn til Rugen næsten var forsvunden her paa Øen, vender Gud være lovet atter tilbage, idet Rugmarkerne i de sidste 8te Dage have erholdt et paafaldende bedre Udseende. Det synes som at Rusten, eller det røde Støv, ikkun havde lagt sig paa den Has, eller Skal, der omgive Kjørnerne; thi denne synes ubedærvet og tiltager i Størrelse. (Derimod vise der sig mørke Pletter paa Bladene af Kartoflerne, dog endnu ikkuns enkeltviis). Kornet paa Øen staaer for øvrigt godt, ligesom ogsaa Græsning og Hocavlen synes at være udmærket. (Thist. Av.)
Viborger Samler, 1846-07-21
Copulerede i Aalborg, den 15de De. Kjøbmand, borgerlig Raadmand Frederik Simony og Jfr. Mariane Hansine Bay. - Den 10de Juli paa Marienborg: Avlsforvalter paa Thustrup, Niels Berg Bang, og Jfr. Ane Kirstine Møller. Døde. Kjøbenhavn: Jacobine Steffensen, f. Hansen, 58 Aar; Strømpevæversvend Johan Carl Gottlieb Bethmann, 65, Aar; Wilhelmine Caroline Cathinca Schmidt, 20 Aar; Peter Thorvald Jensen, 14 Aar. - Slagelse: Johan Dahl Theodor Clausen, 23 Aar. - Bettersløv, Jfr. Ane Tranberg, 9 Aar. Nykjøbing paa Falster, Mad. Wilhelmine Cathrine Ronnow, f. Jørgensen, 27 Aar. - Odense, Frederikke Lausen, f. Bang. - Ribe: Forhenværende Sognepræst til Vester-Vedsted Menighed, Jørgen Bang, 78 Aar. - Aarhuus: Skibsbygmester B. Bonnesen, 64 Aar. - Fruering Præstegaard, Sognepræst for Fruering og Vitved Menigheder, Rasmus Müller, 69 Aar. - Sæby, Kjøbmand Jørgen Christopher Schunch, 63 Aar. - Fjelleradgaard: Ane Jbsen, f. Møller, 80 Aar Thisted, Branddirecteur, Capitain Georg Flemming Rørbye, R. af D., 77 Aar.
Viborger Samler, 1846-07-21
Reisende. Med Dagvognen fra Aarhuus til Viborg, den 20de Juli, Kjøbmand Holm. (Forlangt indrykket.) Det har flere Gange indigneret Jndsenderen heraf, at see og høre den inhumane og impertinente Maade, hvorpaa den ved Amtstuen værende Skriverdreng Sørensen behandler de dersteds kommende skatteydende Bønder, og ligesaa ofte har det forundret ham, at Bønderne have villet taale og tiet til en saadan Behandling. Den Forekommenhed og Velvillie, hvormed Amtsforvalteren selv saavelsom de Øvrige ved Contoiret værende omgaaes Enhver, der dersteds har Forretninger, synes at borge for, at det hverken er med hiins eller disses Villie, at den ommeldte Skriverdreng saaledes gererer sig; men, hvi taales det at denne Dreng efter de ham formeentligen givne Jrettesættelser saaledes fortfarer, og hvorledes kan det være ham overladt, saafremt det virkeligen er saaledes, at afvise de til Amtstuen, udenfor den bestemte Dag, dog i anordningsmæssig Tid med Skatter kommende Bønder. En Bondeven.
Viborger Samler, 1846-07-23
74 Aarg. Nr. 114.
Viborger Samler, 1846-07-23
Kongelig allernaadigst privilegeret Tidende. Stifte, Vivo Forsendes med Brevposten i Danmark og Hertugdommerne. Jndspersonponsson, ogsassessorsonpos, Jndspersonponsson, ogsassessorsonpos, Torsdagen den 23de Juli 1846. Denne Tidendes udenlandske Artikel redigeres af Adjunct Neitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-07-23
Nyeste Postefterretninger. Storbritannien og Jrland. Det nye Ministerium har dannet sig paa en Maade - siger en af Augsb.
Viborger Samler, 1846-07-23
Allg. Zeitungs Londonercorrespondenter – der lover det Varighed. J Cabinettet selv er kun optaget lidt nyt Blod, men destommere er optaget i Administrationens mindre Embeder. Her findes fremfor alle Andre: Charles Buller og Tuffnell, philosophiske Radicale, Mænd af fri Aand stor Forretningsdygtighed og god Villie, Milner Gibson, en gammel Forsvarer af Handelsfriheden; Benjamin Ha wes, en riig Sæbesyder, protestantisk Dissenter og Befordrer af al Slags Frihed, tillige en dygtig Forretningsmand. Fremdeles T. Wyse, den utrættelige Befordrer af en fornuftig Folkeopdragelse; den liberale Taler Shiel, Sir W. Sommerville og O'Connor Don. Jblandt de nye Cabinetsministre er Sir George Grey, en liberal dygtig Mand, der tidligere har helliget Colonialvæsenet sin Opmærksomhed og sit Studium. J Lord Grey har Ministeriet en stærk Støtte i Overhuset. Den nye Vicekonge i Jrland - Lord Besborough - var under Ministeriet Melbourne Minister over Krongodserne (of woods and forests) under Navn af Lord Duncannon. Han er ingen Taler, men en god Forretningsmand, og har den store Fordeel at være Jrlænder af Fødsel. – Subscriptionerne til Fordeel for Cobden ville sikkert krones med et heldigt Resultat, da man alene i Manchester har samlet 22,000 Lstl. Desværre lider Cobden af en ondartet Hævelse i een af Tindingerne; han drager til Udlandet for der om muligt at gjenvinde sin Helbred.
Viborger Samler, 1846-07-23
London, den 17de Juli. De Oplysninger m.m., som Lord John Russell igaar har meddeelt Underhuset. om den Maade, hvorpaa det nuværende Ministerium agter at løse de endnu for Huset svævende Forholdsregler, synes hverken at have tilfredsstillet de strenge Tories eller de ivrige Medlemmer af det radicale Parti. Af Lordens Yttringer er det klart, at der ingenlunde hersker Enighed i Cabinettet om flere vigtige Spørgsmaal, som navnligen vedkomme Jrland. Lorden erklærede, at han den 20de Juli vilde udvikle i Husets General-Comitte sin Plan om en desinitiv Regulering af Sukkertolden, der ophører den 5te Aug.; til samme Tid vilde han andrage paa sammes Prolongation i en Maaned, eller saalænge som Parlementet maatte ville antage samme.
Viborger Samler, 1846-07-23
J Overhuset blev igaar, efter et Andragende af Marquis af Lansdowne, den Clausul restaureret i Billen om de til Bedste for Lorderne Hardinge og Gough bestemte Pensioner, som bestemmer at de Pensioner, det ostindiske Compagnie har givet de omtalte Lords, bringes med Anslag, – en Clausul, som antoges med 47 Stemmer imod 18, og som Lorderne strøge under det forrige Ministerium. Et igaar af Marg. Lansdowne i Overhuset oplæst Brev fra Lord Hardings Gemalinde, hvori hun høitidelig erklærer at hendes Gemal kun tør antage billen i dens oprindelige Form, synes fornemmelig at have indvirket paa Overhuset.
Viborger Samler, 1846-07-23
Sir Rob. Peel har paa Grund af et Fald maattet holde sig inde i flere Dage.
Viborger Samler, 1846-07-23
Börsenhalles Londonercorrespondent melder under 18de Juli, tidlig om Morgenen, at Marquis Lansdowne, og Lord Palmerston have den 17de fremlagt for begge Parlementshuse Oregon-Tractaten, med den Erklæring, at Ratificationerne vare udvexlede samme Dag. - Jbraham Pascha forlod London den 14de Juli og indskibede sig den 17de i Portsmouth paa det til hans Disposition stillede Krigsdampskib "Avenger for dermed at afgaae til Lissabon.
Viborger Samler, 1846-07-23
Viceadmiral Sir William Parker er ankommen til Cork paa sit Linieskib "Hibernia". Han har ikke antaget Embedet som Admiralitetslord, der indbringer ham 1000 Lstl. mindre end hans Commando i Middelhavet, og han vil formodentlig snart stikke i Søen med Kanalflaaden.
Viborger Samler, 1846-07-23
Frankerig. General=Veiinspecteur Tissieu, som Ministeren for de offentlige Bygninger m.m. beordrede at afgaae til det Sted paa Nordjernbanen, hvor den frygtelige Catastrophe foregik, har allerede sendt til Paris sin første Beretning, ifølge hvilken den sørgelige Begivenhed ene og alene maa tilskrives Banens slette Construction.
Viborger Samler, 1846-07-23
Det synes saaledes, at de Herrer Rothschild, ikke tilfredse med at have realiseret uhyre Pengefordeele ved deres Handel med Actier paa Nordiernbanen, ogsaa tillige under selve Constructionen af denne Bane have lagt for Dagen en dadleværdig Gieragtighed. Jordarbeidet (terrasse ment) er saa slet udført, at da den 8de Juli et svært Jernbanetog kjørte forbi Landsbyen Fampoux, ikke langt fra Arras, da gav Jorden efter, og Skinnerne (rails, sank. Det første Locomotiv blev strax staaende, medens det andet, tørnende med hele sin Kraft imod det første, sprang i Veiret, og ved denne voldsomme Rystelse bragte flere Waggons ud af Sporet. Jblandt disse vare tre Messagerievogne eller Diligencer, hvis Passagerer enten bleve dræbte paa Stedet eller stærkt saarede. – Efter en Reisendes Beretning bestod Toget af 29 Vogne. Den samme Reisende har tilmeldt en af Augsb. Allg. ZeitsParisercorrespondenter, at en halv Kilometer fra Fampoux, paa et Sted, hvor Banen gaaer imellem 2 Moradser paa en i det mindste 15 Meires høi Dæmning, syntes Jord massen ikke at være stampet tilbørligen, saa at endog Baneskinnerne ikke havde den fornødne Fasthed. Lidt efter lidt var Jordmassen sunket noget, og deraf forklarer man Vognenes stærkt vaklende og svarende Bevægelse, som alle Reisende ligefra den første Dag, da Banen aabnedes, have bemærket paa dette Sted. – Efter denne Reisendes Fortælling undgik den Deputerede fra Lille, Lægen Lestiboudois, ligesom ved et Underværk den ham truende Død. Hans overordentlige Legemstyrke gjorde det muligt for ham at arbeide sig op af Moradset, hvori han var styrtet med Vognen, han sad i. Omendskjøndt hans ene Haand blev, stærkt læderet een Beretning omtaler, at han forstrakte eller maaskee endog forvred sin Haand), saa ydede han dog sine Medreisende stor Tjeneste. - National udraaber: "Ainsi debute exploitation de M. Rothshild!" (Det er Hr. Rothschilds første Bedrift paa Banen!) Jblandt Landboerne i hele Egnen hersker en overordentlig Forbittrelse, og havde ikke alle Stationer været besatte med Tropper, vilde voldsomme Udbrud af Folkets Raseri have fundet Sted. – EfterCourr. francais skal en anden Ulykke være indtruffen Dagen efter netop paa samme Sted paa Banen. Saa usandsynlig Beretningen end lyder, vil Journalen dog indestaae for Factums Rigtighed. Journalen siger nemlig: "Den 9de Juli, om Eftermiddagen Kl. 2 ½ ankom Toget fra Brüssel til dette Punct af Banen uden at have givet de sædvanlige Signaler. Paa Skinneveien laae endnu de Løftestænger, man havde afbenyttet den foregaaende Dag for dermed at faae Vognene eller Stykkerne. af disse op af Moradset. Det i fuld Fart værende Train, sønderbrød disse Stænger, og de sønderbrækkede Stykker, saarede meere eller mindre 15 paa Dæmningen værende Soldater og Arbeidere. Paa eet Jndivid blev endog det ene Been slaaet over.
Viborger Samler, 1846-07-23
Paris, den 15de Juli. J længere Tid end 8 Dage have Arbeiderne i Kulgruberne i Districtet Valenciennes nedlagt deres Arbeide, for at tiltvinge sig en høiere Løn, nemlig 3 Fres om Dagen for enhver Minerer. Opstanden udbreder sig, navnligen til Belgien. To Cavallerierregimenter ere ankomne til det urolige District, og man oppebier endnu 2000 Md. for at virke med Kraft, imod de Misfornøiede. Jøvrigt er disse Arbeideres Tilstand allerede meget betænkelig: Mange ligge under aaben Himmel af Frygt for at arresteres i deres Bopæle; deres Koner og Børn tigge i Omegnen og endog paa Gaderne i Valenciennes.
Viborger Samler, 1846-07-23
Prindsen af Jonville er med sin Flaade ankommen den 27de Juli til Tunis, hvor han med store Æresbeviisninger er modtagen af Beien.
Viborger Samler, 1846-07-23
Portugal. Efter de nyeste Efterretninger fra Lissabon af 10de Juli synes det, at den miguelitiske Bevægelse i de nordøstlige Dele af Portugal nærmer sig sin Ende.
Viborger Samler, 1846-07-23
Jndenlandske Efterretninger. Kjøbenhavn. D. D. M. M. Kongen og Dronningen toge i Mandags Formiddags Kl. 10 fra Nytoldbod ombord paa Dampskibet "Hekla" for at overvære en Manccupre af de tre paa Rheden liggende Krigskibe, Fregatten Gesion", Briggen "Mercurius, og Cadetorvetten Flora", og derpaa begive sig til Helsingborg for at aflægge et Gienbesøg hos det svenske Kongehuus. Man er her enig om, at man vanskeligt skal kunne finde en Kongefamilie, hvis Medlemmer Alle ere saa skjønne og have en saa fyrstelig Anstand som den svenske. Jsær Kronprindsen, Carl Ludvig, er af Ansigt og Figur et herligt Billede paa en ung Fyrste, og skjøndt han kun er 20 Aar gammel, vidne hans alvorlige Træk om, at han allerede erkjender Betydningen af sin Stilling. Skjøndt af fransk Stamme hører man næsten altid denne Familie indbyrdes tale Svensk, i hvilket Sprog den ogsaa underholdt sig under sit Ophold her med Medlemmerne af vort Kongehuus. (Aarh. Av.)
Viborger Samler, 1846-07-23
Den af den svenske Kongefamilie overværede Manoeupreaf Gardehusarerne have behaget Kong Oscar saa meget, at han paa selve Fælleden overrakte den ene Escadronschef en Ordensdecoration. (Fædrl.)
Viborger Samler, 1846-07-23
Ved den stærke Færdsel i Onsdags Aftes (den 15de Juli) ved Østerport kom en fattig Kone med en Sæk Tang paa Nakken, formodentlig ved Kudskens Uforsigtighed, ind under Omnibus "Præciosa,. Hestene vare alt traadte over hende og det ene Forbul skulde netop kjøre hende over Hovedet, da en Borger (Gjortler Mossin) hurtig sprang til, løftede Hestens Bagbeen iveiret og stødte hendes Hoved ind under Vognen, hvorved det undgik det dræbende Hjul. Ved denne Gierning frelstes den arme Kone, der saaledes flap med Skrækken og en stærk Besvimmelse. Flyvpst.)¬
Viborger Samler, 1846-07-23
J en herværende Viinhandel fandtes forleden Dag en velklædt Mand siddende død paa sin Stol med et Glas i Haanden. Lægeundersøgelsen viste, at han var bleven apoplectisk. (Aarh. Av.)¬
Viborger Samler, 1846-07-23
J Mandags Morges Kl. 2 1/2 udbrød der Jld i Gaarden Nr. 264 ved Holmenscanal, tilhørende Hof=Stolemagermester Hansen. Jlden udbrød i et Baghuus, hvor derer Værksted, og Tagværket afbrændte. Efter en Time Forløb afkimedes der.
Viborger Samler, 1846-07-23
J "Corfaren" læses: Kammerherre Abrahamson skal til Roeskilde have meddragt en klog Kone, der behandler ham for en eller anden Svaghed. Maaskee kunde en stor Deel af Dhrr. Deputerede have godt af ret flittigen at consulere samme kloge Kone." J Følgebladet til "Corsaren" læses nedenstaaende Erklæring: "J Bladet "Flyveposten findes en aldeles usandfærdig Beretning om, at Corsarens" Udgiver, Cand. M. Goldschmidt, skal have overfaldet en Person, beskadiget ham farlig, derpaa være løbet sin Vei &c. – Den hele Opdigtelse kommer formodentlig af en ubetydelig Uenighed, som Goldschmidt har været i med en af sine Fættere. - Publikum skal have Vanskelighed ved at troe, at en saadan skandals Opdigtelse, der staaer paa Tryk, ikke er sand, hvis det ikke har lagt Mærke til det næsten fanatiske Raseri, hvormed Goldschmidt er bleven forfulgt af et vist Publicum, siden han udgav en Jøde."
Viborger Samler, 1846-07-23
Odense, den 20de Juli. Jdag har en Deputation fra Menigheden i Vor Frue Sogn og Landdistrikt, bestaaende af 12 dertil udvalgte Mænd, overrakt Menighedens forrige Sjælesørger, Hr. Capellan Chr. Steenbuch, en værdifuld og saare smuk Gave som et Beviis paa Taknemmelighed og Høiagtelse. Dette skete hos Kirkeværgen, Hr. Sæbesyder Valentin; Hr. Capellan Steenbuchs Svar skal have været ligesaa beskedent, som hjerteligt og smukt, (Hp. Av.)
Viborger Samler, 1846-07-23
Alt. Merk. beretter, at den til den 6te næste Maaned i Kiel berammede Forsamling af tydske Advocater er forbudt af Regjeringen.
Viborger Samler, 1846-07-23
J Paculent ved Greisenhagen mistede en Karl paa 21 Aar Livet ved et Ulykkestilfælde af et eget Slags. Han drillede nemlig en Stork, der stod i sin Reede, i det han gjentagne Gange greb efter den med Haanden. Storken ved efter ham og saarede ham ganske ubetydeligt Huden paa Knoklen af Pegefingeren. Allerede næste Dag opsvulmede hele Armen og derefter Benene paa ham, og den tiende Dag døde han trods den – maaskee for sildig anvendte - Lægehjælp.
Viborger Samler, 1846-07-23
J "Aarb. Av." beklager et Firma flere Borgere sig over at Skolelærerne i Kjøbstæderne ogsaa ønske deres ringe Kaar forbedrede og at der atter skal Penge udaf Borgernes Lommer for – at faae deres Børn underviste. Det er i Grunden ogsaa Skam, at Borgerbørn ikke undervises gratis! Jnseratet var fornemmelig stilet imod Lærerstandens virksomme Organ, Hr. Jnstitutbestyrer, Kraiberg, som har fundet det Umagen værdt at give Tilsvar herpaa i nævnte Tidende.